

**Στην εκδήλωση του Πενταδάκτυλου Κερύνειας ο Σωτήρης Αδάμου**

Το μέλος του ΔΣ ΚΟΑ Σωτήρης Αδάμου παρευρέθηκε στην χριστουγεννιάτικη εκδήλωση που διοργάνωσε η Επαρχιακή Επιτροπή Ολυμπιακής Γυμναστικής «Πενταδάκτυλος Κερύνειας» το Σάββατο 17 Δεκεμβρίου 2022, εκπροσωπώντας τον Οργανισμό και τον Πρόεδρο Ανδρέα Μιχαηλίδη.

Στην εκδήλωση τιμήθηκαν ο αθλητής του Πενταδάκτυλου Μάριος Γεωργίου και ο προπονητής του Παναγιώτης Πετρίδης. «Ως ΚΟΑ παρακολουθούμε την πολύ καλή δουλειά που κάνετε και που αποτυπώνεται και στα αποτελέσματα, όχι μόνο των αθλητών που έχουν ξεχωρίσει και διαπρέπουν, όπως ο Μάριος Γεωργίου, αλλά και αυτών που προσπαθούν καθημερινά για να φτάσουν ψηλά», επισήμανε στον χαιρετισμό του ο Σωτήρης Αδάμου.